Skrinshot: Fanlar akademiyasi prezidentining virtual qabulxonasi O‘zbekiston Respublikasi Fanlar akademiyasi prezidentining virtual qabulxonasi (fa-vq.uz) ochildi. Endi turli dolzarb masalalar, muammolar, ariza, shikoyat yoki takliflar bilan to‘g‘ridan-to‘g‘ri Akademiya prezidentiga murojaat qilish mumkin. Bunda murojaatni ikki usulda – (0 371) 233 59 86 raqamiga qo‘ng‘iroq qilib yoki fa-vq.uz manzilidagi maxsus murojaat shaklini to‘ldirib yuborish mumkin. Sayt orqali onlayn murojaat yuborish shakli hamma uchun tushunarli va sodda tuzilgan. Saytda murojaat natijasini (javob berilgan-berilmaganini) tekshirish mumkin. Onlayn murojaatlarda elektron raqamli imzo talab qilinmaydi. Fanlar akademiyasi, uning tizimidagi muassasa va tashkilot rahbarlari jismoniy va yuridik shaxslar uchun shaxsiy qabullar tashkil etmoqda. Bundan tashqari, murojaatlar academy@academy.uz elektron pochta manzili orqali ham qabul qilinmoqda.